# **OTVORENI JAVNI NATJEČAJ**

**za prodaju poljoprivrednog zemljišta slanjem pisanih ponuda u vlasništvu KOMUNALCA d.o.o.**

1. Predmet ponude je prodaja poljoprivrednog zemljišta u vlasništvu KOMUNALCA d.o.o, Mosna ulica 15, Koprivnica, OIB: 41412434130, na području k.o. Koprivnički Ivanec:

|  |  |  |  |  |
| --- | --- | --- | --- | --- |
| **k.č.br.** | **kultura** | **površina** | **zk.ul.br.** | **k.o.** |
|  237 | livada | 8782 m2 | 751 | Koprivnički Ivanec |
| 597/1 | livada | 4860 m2 | 752 | Koprivnički Ivanec |
|  | **UKUPNO** | **13642m2** |  |  |

Zainteresirani ponuditelj mora dostaviti ponudu u kojoj se nudi cijena za **sva ponuđena poljoprivredna zemljišta (cjeloviti predmet kupnje)** odnosno predmet ponude ne može biti samo jedno poljoprivredno zemljište. Takva ponuda neće biti važeća.

1. Poljoprivredno zemljište iz točke 1. ovog Javnog natječaja se može pogledati u razdoblju od **17.12.2021. do 5.1.2022**., u radno vrijeme od 8.00 do 14.00 sati uz prethodni dogovor na broj telefona 048 251 805 (kontakt osoba g. Matija Torma).
2. Početna **prodajna** cijena za poljoprivrednog zemljišta iz točke 1. iznosi:
* **51.000,00 kuna**

Porez na promet nekretnine ili PDV (u slučaju da je prodaja oporeziva PDV-om) snosi kupac.

1. U početnoj prodajnoj cijeni iz prethodne točke je sadržana samo vrijednost zemljišta. Zemljište se kupuje po načelu „viđeno-kupljeno“, što isključuje naknadne prigovore kupca na materijalne i pravne nedostatke. Zemljište se kupuje prema zemljišno knjižnom, katastarskom stanju i sukladno važećoj prostorno planskoj dokumentaciji, na dan objave ovog Otvorenog javnog natječaja.

Zemljište koje se prodaje nije iskolčeno i nisu posebno utvrđene granice. Točno utvrđenje međe će se odraditi prilikom uvođenja u posjed najpovoljnijeg ponuditelj-kupca.

1. Zainteresirani kupci mogu biti fizičke i pravne osobe koje prema pozitivno-pravnim propisima Republike Hrvatske mogu biti stjecatelji nekretnina.
2. Zainteresirani kupac mora uplatiti jamčevinu za ozbiljnost ponude u iznosu od 5.000,00 kn, a uplaćuje se na račun KOMUNALCA d.o.o., IBAN HR 5623860021100508591, poziv na broj 12203. Uplaćena jamčevina mora biti vidljiva na računu KOMUNALCA d.o.o. najkasnije 1 sat prije otvaranja pristiglih ponuda.
3. Zainteresiranom kupcu koji ponudi najveću cijenu iznad početne iz točke za kupnju nekretnine iz točke 1. ovog Javnog natječaja uplaćeni iznos jamčevine biti će uključen u kupoprodajnu cijenu, a ostalima se jamčevina vraća u roku od 8 (osam) dana od dana provedene licitacije.
4. Otvoreni javni natječaj provodi se u krugovima, a sve do prodaje zemljišta iz točke 1. ovog Otvorenog javnog natječaja.

Prve pisane ponude koje su predane u sjedištu prodavatelja ili one poslane poštom na objavljeni javni natječaj moraju stići u sjedište prodavatelja, Mosna ulica 15, Koprivnica **zaključno do 10. siječnja 2022. godine u 12.00 sati.**

Zatvorene i zapečaćene omotnice s ponudom mogu se predati neposredno na adresi Zakupodavca KOMUNALAC d.o.o., Mosna ulica 15, Koprivnica, svakim radnim danom od 7,00 do 15,00 sati, ili poslati poštom preporučeno na adresu KOMUNALAC d.o.o., Mosna ulica 15, 48000 Koprivnica u zatvorenoj omotnici s naznakom **«ZA NATJEČAJ – PRODAJA POLJOPRIVREDNOG ZEMLJIŠTA».**

1. U prostorijama KOMUNALCA d.o.o. Koprivnica, na adresi Mosna ulica 15, Koprivnica, **dana 10. siječnja 2022. godine (ponedjeljak) u 12,00 sati započet će postupak javnog otvaranja** ponuda za prvi krug javnog natječaja, kojeg će provoditi Povjerenstvo za provedbu javnog natječaja za prodaju poljoprivrednog zemljišta u Koprivničkom Ivancu, uz nazočnost zainteresiranih ponuditelja ili njihovih opunomoćenika.

Ponude pristigle u sjedište zakupodavca izvan navedenog roka za podnošenje ponuda smatrat će se ponudama poslanim za sljedeći krug natječaja.

1. Ukoliko zemljište neće biti prodano u prvom krugu Otvorenog javnog natječaja, ponude za slijedeće krugove se mogu dostavljati do svakog ponedjeljka u mjesecu do 12.00 sati. Ukoliko je ponedjeljak u mjesecu neradni dan, ponude se mogu dostaviti prvog idućeg radnog dana do 12.00 sati.
2. Pisana ponuda za kupnju zemljišta mora sadržavati slijedeću dokumentaciju:
* ime i prezime, odnosno naziv, OIB i adresu zainteresiranog kupca,
* dokaz o plaćenoj jamčevini
* potvrdu da nema dugovanja prema KOMUNALCU d.o.o. Koprivnica (informacije na telefon 048/251-820)
* broj telefona/mobitela i podatak o adresi elektroničke pošte (ako ju zainteresirani kupac ima)
1. Najpovoljnijom ponudom smatrati će se pisana ponuda s najvećom ponuđenom cijenom iznad početne cijene iz točke 3. ovog Javnog natječaja i koja sadrži sve potrebne podatke.
2. O rezultatima odabira najpovoljnijeg ponuđača, ponuditelji će službeno biti obaviješteni u roku od 8 dana na adresu navedenu u pisanoj prijavi, a obavijest s podacima o najpovoljnijem ponuditelj biti će objavljena putem mrežne stranice Komunalca ([www.komunalac-kc.hr](http://www.komunalac-kc.hr)).
3. Ugovor o kupoprodaji nekretnine iz točke 1. ovog Javnog natječaja sklopit će se s najpovoljnijim ponuditeljem u roku od 15 dana od dana otvaranja ponuda.
4. Rok plaćanja pune kupoprodajne cijene i eventualnih troškova postupka iznosi 15 dana od dana otvaranja ponuda i prije sklapanja kupoprodajnog ugovora. Troškove sklapanja ugovora i ovjere kod javnog bilježnika snosi kupac.
5. **KOMUNALAC d.o.o. KOPRIVNICA ZADRŽAVA PRAVO NE ODABRATI NITI JEDNOG ZAINTERESIRANOG KUPCA AKO NIJE U SKLADU SA SVRHOM KOJA SE ŽELI POSTIĆI OVOM PRODAJOM ZEMLJIŠTA, TE U TAKVOM SLUČAJU NEMA NIKAKVE OBVEZE PREMA ZAINTERESIRANIM KUPCIMA, OSIM VRAĆANJA UPLAĆENE JAMČEVINE.** **KOMUNALAC D.O.O. MOŽE ODUSTATI OD PRODAJE U SVAKOM TRENUTKU PRIJE POTPISIVANJA UGOVORA.**
6. Dodatne informacije mogu se dobiti u KOMUNALAC d.o.o., mosna ulica 15, 48000 Koprivnica, tel: 048 251 805, e-mail: info@komunalac-kc.hr, osoba za kontakt: Matija Torma.
7. Javni natječaj se objavljuje na web stranici Komunalca d.o.o. [www.komunalac-kc.hr](http://www.komunalac-kc.hr). te u tjedniku „Podravski list“ za izdanje 20. prosinca 2021. godine.

KOMUNALAC d.o.o. Koprivnica